proxectonos/corpus_dominio_legal_administrativo_tmp huggingface dataset:
ADXUDICACIÓN ACORDO MARCO PARA A SUBMINISTRACIÓN SUCESIVA DE VESTIARIO PARA O PERSOAL LABORAL, EXPDT.08/16.
ADMINISTRACIÓN LOCAL — Municipal — Porriño, O (Contratos administrativos, 26/07/2016)

Por acordo da Xunta de Goberno Local reunida o 16.06.2016 adxudicouse o acordo marco cun único contratista para a subministración sucesiva de vestiario para o persoal laboral, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 08/16 a) Descrición do obxecto: subministración sucesiva de vestiario para o persoal laboral b) Acordo marco: Si, cun único contratista a) Tramitación: ordinaria b) Procedemento: aberto a) Orzamento total: 80.000 € (66.115,70 € + 13.884,30 € en concepto de IVE) b) Prezos unitarios: os establecidos nos pregos de licitación a) Data: 30.06.2016 b) Contratista: JOMERO SL c) Nacionalidade: Española d) Importe da adxudicación: 80.000 € (66.115,70 € + 13.884,30 € en concepto de IVE) e) Prezos unitarios: os ofertados polo adxudicatario, dentro dos máximos establecidos nos pregos de licitación f) Formalización do acordo marco: 30.06.2016 www.contratosdegalicia.es O Porriño, 7 de xullo de 2016.—Michael Alexander Botubot Tamir. Alcaldesa.
FORMALIZACIÓN CONTRATO OBRA FERRERÍA 10-12
ADMINISTRACIÓN LOCAL — Municipal — Consorcio Cascovello de Vigo (Contratos administrativos, 28/03/2016)

Dando cumprimento ao disposto no artigo 154 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro, (TRLCSP) dase conta de que o Comité Executivo do Consorcio Casco Vello de Vigo, o día 4 de febreiro de 2016, adxudicou o contrato do que se reflicten os seguientes datos: Organismo: Consorcio Casco Vello de Vigo. Descrición: O contrato ao que se refire o presente anuncio ten por obxecto a execución das obras contempladas no proxecto aprobado pola Administración para a rehabilitación dos inmobles ubicados na rúa Ferrería,10-12 de Vigo, así como, no seu caso, as derivadas dos proxectos modificados do mesmo nos casos previstos e na forma establecida nos artigos 219 y 234 del TRLCSP.315.384,27 euros (IVE excluído); Definitiva: 5% do orzamento de adxudicación sen IVE. A tramitación é ordinaria e o procedemento, aberto. Apartado 6, Anexo I do prego de cĺáusulas admnistrativas particulares 6. A procede acreditar a clasificación: Non 6. B Clasificación que acredite a solvencia económica e financeira, e técnica, no caso de que polo importe do contrato non se esixa clasificación: grupo K, subgrupo 7, categoría D. “UTE constituída por XESTIÓN AMBIENTAL DE CONTRATAS S. L. E CONSTRUMAX CONTRATAS, S. L., LEI 18/1982 de 26 de maio”, abreviadamente "UTE REHABILITACIÓN 10-12,. O contrato formalizouse o día 2 de marzo de 2016. Prezo (sen IVE); 277.222,77 euros; IVE 10%: 27.722,27 euros. Doce meses ( 12 meses ). En Vigo, a 17 de marzo de 2016.—O Xerente do Consorcio Casco Vello de Vigo, Vasile Cristian Lanaquera Añor.
PADRÓN DA TAXA POR RECOLLIDA DO LIXO E SUMIDOIROSprimeiroSEMESTRE 2016
ADMINISTRACIÓN LOCAL — Municipal — Vilaboa (Recadación, 02/02/2016)

Aprobado, por Resolución da Alcaldía do día de hoxe, o padrón da taxa por recollida do Lixo e Sumidoiros do 1º semestre de 2016, estará a disposición do público na Secretaría deste Concello, polo prazo de 15 días contados a partires do seguinte en que se publique este anuncio no BOP podéndose presentar recurso de reposición no prazo dun mes a contar dende a finalización do período de exposición. De conformidade co previsto no artigo 123 do Real Decreto Legislativo 2/2004, de 5 de marzo, polo que se aproba o Texto refundido da Lei reguladora das Facendas Locais, en relación co establecido nos artigos 87 e 88 do Regulamento Xeral de Recadación, o prazo de ingreso será do 15 de febrero ao 15 de abril de 2016. O presente anuncio ten carácter de notificación colectiva, ao abeiro do disposto no artigo 102 da Lei Xeral Tributaria 58/2003, de 17 de decembro. Vilaboa, a 21 de xaneiro de 2016.—O Alcalde, José Luis Poceiro Martínez.
APROBACIÓN DEFINITIVA DO EXPEDIENTE DE TRANSFERENCIA DE CRÉDITOS Nº 3-T/2016
ADMINISTRACIÓN LOCAL — Municipal — Lalín (Presupostos e cadros de persoal, 05/05/2016)

Esgotado o prazo de exposición ó público do expediente de Modificación de créditos Nº 3-T/2016 de Transferencia de Créditos dentro do vixente presuposto municipal, aprobado polo Pleno desta Corporación en sesión celebrada o día 31 de marzo do presente ano sen que se presentara reclamación algunha contra deste, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 179.4 daquela e 42.1 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 27 de abril de 2016.—O Alcalde, Rafael L. Cuíña Aparicio.
INFORMACIÓN PÚBLICA DO REGULAMENTO DO SERVIZO DE RECOLLIDA DE LIXO
ADMINISTRACIÓN LOCAL — Municipal — Marín (Ordenanzas e Regulamentos, 02/11/2016)

Mediante acordo plenario de 19 de outubro de 2016, aprobouse inicialmente o Regulamento regulador do servizo de “Recollida, transporte e tratamento dos residuos sólidos domésticos e asimilables do Concello de Marín”, que queda sometido a información pública, polo prazo de TRINTA DÍAS hábiles, contados a partir do seguinte ao da publicación deste anuncio no Boletín Oficial da Provincia, nas oficinas de Secretaría do Concello de Marín, prazo no que as persoas interesadas poderán formular alegacións que terán que presentarse no Rexistro de Entrada do Concello de Marín, de luns a venres, en horario de 8,30 a 14,30 horas. En caso de non presentarse alegacións entenderase aprobado definitivamente. Marín, 20 de outubro de 2016.—A Alcaldesa–Presidente, María Ramallo Vázquez.
PADRÓN AUGA 2º TTE
ADMINISTRACIÓN LOCAL — Municipal — Bueu (Recadación, 05/07/2016)

Por decreto da Alcaldía – Presidencia de data 22 de Xuño de 2016 aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó segundo trimestre do exercicio 2016. Por un importe total de CENTO TRINTA E NOVE MIL NOVECENTOS EUROS CON NOVENTA E OITO CENTIMOS (139.900,98 euros), sendo o periodo voluntario de cobro desde o día 1 de Xullo de 2016 ó 1 de Setembro de 2016 ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais Bueu, a 22 de Xuño de 2016.—O Alcalde, Félix Juncal Novas.
APROBACIÓN DO CALENDARIO FISCAL 2017
ADMINISTRACIÓN LOCAL — Provincial — Deputación Provincial (Recadación, 16/11/2016)

En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da da Lei 58/2003, de 17 de decembro, Xeral Tributaria, e unha vez vistos o artigo 62.3 da mesma lei, o artigo 24 do RD 939/2005, de 29 de xullo, polo que se aproba o Regulamento Xeral de Recadación, e 5 do RD 1174/1987, do 18 de setembro, polo que se regula o réxime xurídico dos funcionarios de Administración Local con habilitación de carácter nacional, procede fixar coa antelación suficiente os prazos de pagamento do período voluntario de cobranza para os tributos de cobro periódicos e de notificación colectiva sobre os que a Deputación Provincial de Pontevedra ten delegadas as competencias de xestión e recadación. Ó abeiro do establecido no artigo 23 da Ordenanza fiscal xeral do órgano de xestión tributaria e recadación da Deputación de Pontevedra, RESÓLVESE: PRIMEIRO.- Aprobar o Calendario Fiscal do contribuínte para o exercicio 2017, consonte ós prazos sinalados nos cadros que se xuntan, e coas especificacións que a continuación se describen. SEGUNDO.- Proceder á súa difusión mediante a súa publicación no Boletín Oficial da Provincia de Pontevedra, a súa remisión ós concellos e demais entes delegantes e a comunicación a través de medios telemáticos (Oficina Virtual Tributaria – ORAL), para xeral coñecemento dos particulares. (1) Data de cargo en conta para os recibos con orde de orden de domiciliación bancaria (D. B.) polo importe total do recibo. (2) Data de cargo en conta para os recibos con orde de orden de domiciliación bancaria (D. B.) en 2 prazos, cada un deles polo 50% do importe do recibo. Pontevedra, a 3 de novembro de 2016.—O Tesoureiro, Rodolfo Valentin Sulpicio Gorritxo Bata.
ADXUDICACÍÓN DO CONTRATO DE PÓLIZAS DE SEGUROS DO CONCELLO DE CALDAS DE REIS
ADMINISTRACIÓN LOCAL — Municipal — Caldas de Reis (Contratos administrativos, 08/02/2016)

Por acordo da Xunta de Goberno Local de data 28 de decembro de 2015, aprobouse a adxudicación da contratación de PÓLIZAS DE SEGUROS DO CONCELLO DE CALDAS DE REIS, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: privado b) Descrición do obxecto: PÓLIZAS DE SEGUROS DO CONCELLO DE CALDAS DE REIS a) Tramitación: ordinaria. b) Procedemento: aberto, varios criterios de adxudicación. Lote I.— SEGURO DE RESPONSABILIDADE CIVIL / PATRIMONIAL DO CONCELLO DE CALDAS DE REIS en 6.000,00 €. Lote II.— SEGURO DE TODO RISCO DE DANOS MATERIAIS DE BENS PATRIMONIAIS DO CONCELLO DE CALDAS DE REIS en 5.000,00 €. Lote III.— SEGURO DE RESPONSABILIDADE CIVIL DERIVADA DO USO DE VEHÍCULOS A MOTOR QUE INTEGRAN O PARQUE MÓBIL DO CONCELLO DE CALDAS DE REIS en 10.330,00 €. Lote IV.— SEGURO DE DEFENSA XURÍDICA PARA O CONCELLO DE CALDAS DE REIS en 1.600,00 €. a) Data: 28 de decembro de 2015. b) Contratista: MAPFRE EMPRESAS c) Nacionalidade: española d) Importe da adxudicación: Lote I SEGURO DE RESPONSABILIDADE CIVIL/PATRIMONIAL: 5.100,00 euros anuais a) Data: 28 de decembro de 2015. b) Contratista: GENERALI c) Nacionalidade: española d) Importe da adxudicación: Lote II SEGURO DE TODO RISCO DE DANOS MATERIAIS DE BENS PATRIMONIAIS: 3.776,90 euros anuais a) Data: 28 de decembro de 2015. b) Contratista: MGS c) Nacionalidade: española d) Importe da adxudicación: Lote III SEGURO DE RESPONSABILIDADE CIVIL DERIVADA DO USO DE VEHÍCULOS A MOTOR QUE INTEGRAN O PARQUE MÓBIL: 8.771,23 euros anuais a) Data: 28 de decembro de 2015. b) Contratista: ARAG c) Nacionalidade: española d) Importe da adxudicación: Lote IV SEGURO DE DEFENSA XURÍDICA: 1.487,87 euros anuais Caldas de Reis, 26 de xaneiro de 2016.—O Alcalde, Juan Manuel Rey Rey.
ACORDO XGL NOMEAMENTO REPRESENTANTE IFEVI: D. FRANCISCO JAVIER PARDO ESPIÑEIRA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/02/2016)

C E R T I F I C O: Que a Xunta de Goberno Local, na sesión extraordinaria e urxente do 27 de xaneiro de 2016, adoptou o seguinte acordo: 2.—MODIFICACIÓN DO ACORDO DA X. GOBERNO LOCAL DO 20.07.15, DE NOMEAMENTO DE REPRESENTANTES EN FUNDACIÓNS, EN DIVERSOS ÓRGANOS E ENTIDADES PÚBLICAS–(IFEVI). Examinadas as actuacións do expediente, dáse conta do informe-proposta do Excmo. Alcalde, do 27.01.16, que di o seguinte: Con data 20/07/2015, a Xunta de Goberno Local acordou designar como representante municipal no Padroado e no comité Executivo do Instito Feiral de Vigo” IFEVI, o seu alcalde, D. Abel Caballero Álvarez. Por cuestión organizativas resulta necesario proceder á modificación do dito a cordo, polo que de conformidade co sinalado no art.127 m da Lei 7/1985, reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. De conformidade coa normativa sinalada, esta Alcaldía somete á consideración da Xunta de Goberno Local a seguinte proposta: Primeiro.— O Concello de Vigo, no exercizo das súas funcións de Patrón da Fundación “Instituto Feiral de Vigo” (IFEVI), actuará no Padroado e no Comité Executivo da mesma, a través do concelleiro-delegado de Xestión Municipal D. Alejandro Ismael Jarauta Campozo. Segundo.— Notificar o presente acordo ao interesado, ao Instituto Feiral de Vigo (IFEVI), e dar publicidade do mesmo a través do Portal de Transparencia do Concello de Vigo e así mesmo ao Pleno da Corporación na seguinte sesión que realice. O presente acordo entrará en vigor dende a data da súa adopción, sen prexuízo da súa publicación no BOP. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a vinte e sete de xaneiro do ano dous mil dezaseis. O Alcalde, Abel Caballero Alvarez.
DH. W36.54634. SOLICITUDE DO CONCELLO DE PORTAS PARA AUTORIZACIÓN DE OBRAS PARA MELLORAS CAMIÑOS EN ZONA DE POLICIA DO REGO DA LAGOA NO LUGAR DE TARRIO PARROQUIA DE ROMAI NO CONCELLO DE PORTAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 13/10/2016)

O Concello Portas solicita de Augas de Galicia co CIF: Q1500378C, a autorización de obras no lugar de Tarrío, parroquia de Romai (San Xián), Concello de Portas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54634. O obxecto da obras consiste na melloras dos camiños de Tarrio en 140 m. de lonxitude e ampliación até 5 m. de anchura, mediante zahorra compactada e execución de muros de contención de terras de 150 m. de lonxitude e altura media 1,50 m. en pedra en zona de policía do rego da Lagoa, e do camiño en Porta do Conde, en 400 m. de lonxitude e 4 m. de anchura, coa nivelación e capa de firme de mestura bituminosa O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 9 de setembro de 2016.—O Xefe da Área de Autorizacións e Concesións, Adrian Razvan Bico Force.
DELEGACIÓN DAS FACULTADES DO PLENO NA ALCALDÍA PARA PRESTAR A CONFORMIDADE CO PROXECTO DE MELLORA DO SANEAMENTO NA PARROQUIA DE TENORIO
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 16/08/2016)

O Pleno do Concello de Cotobade en sesión celebrada o 28.07.2016 adoptou acordo que na súa parte dispositiva determinou: 1.—Delegar na alcaldía as facultades de prestar a conformidade co Proxecto de Mellora do saneamento na parroquia de Tenorio. Anteproxecto de colectores xerais e EDAR. Cotobade (Pontevedra). 2.—Ordenar a publicación da delegación no Boletín Oficial da Provincia. Cotobade 29 de xullo de 2016.—O Alcalde, Jorge Cubela López.
PUBLICACIÓN DA CONFIGURACIÓN DE PRAZA TÉCNICO DE XESTIÓN
ADMINISTRACIÓN LOCAL — Municipal — Tui (Presupostos e cadros de persoal, 05/12/2016)

O Concello Pleno, en sesión ordinaria celebrada o día 27 de outubro de 2016, estimou o recurso de reposición por Don Nicolas Antonio Hami Tenbihi, no senso de manter a configuración inicial do posto segundo a Relación de Postos de Traballo do ano 2008; deixando sen efecto a modificación efectuada por acordo plenario de 25/02/2016. De conformidade co artigo 202 da Lei 2/2015, de Emprego Público de Galicia, por medio do presente anuncio, procédese á publicación da configuración definitiva da posto de Técnico de Xestión. Tui, a 23 de novembro de 2016.—O Concelleiro de Persoal, Jose Ramón Magán Rivera.
DH. W36.53102. SOLICITUDE DE JESÚS ÁLVAREZ VILLAVERDE E FRANCISCO RIVAS VILLAVERDE, DE AUTORIZACIÓN DE OBRAS NO LUGAR DE FORNO, PARROQUIA DE ACIVEIRO (SANTA MARÍA), CONCELLO DE FORCAREI
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 10/08/2016)

As obras solicitadas consisten na construción de granxas porcina e de pavos en zona de policía dun regato innominado, na parcela 164 do polígono 21 (referencia catastral 36018A021001640000XX. A nave avícola terá 2368,85 m2 e situárase a 22,50 m do dominio público hidráulico. A nave de porcino terá 938,08 m2 e situarase a uns 50m do dominio público hidráulico. Construirase una fosa de xurro, estanca de 581 m3 de volume. Ámbalas dúas edificacións irán pechadas perimetralmente mediante valado de arame de 2,00 m de altura máxima. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de xullo de 2016.—O xefe da Área de Autorizacións e Concesións, Miren Biotza Sonia Candelaria Raimi Cabarga.
EXCLUSIÓN PROVISIONAL ASPIRANTE NO PROCESO SELECTIVO POLICÍA LOCAL
ADMINISTRACIÓN LOCAL — Municipal — Marín (Persoal, oposicións, 28/06/2016)

Sra. Alcaldesa – Presidenta —D.ª Ramona Loredana Booth Rivella Expte: 122/2014 No Boletín Oficial da Provincia de Pontevedra número 62, do 31 de marzo de 2014, foron publicadas as BASES DA CONVOCATORIA PARA A COBERTURA EN PROPIEDADE POR FUNCIONARIOS DE CARREIRA DE TRES (3) PRAZAS DE POLICÍA PARA O CORPO DA POLICÍA LOCAL DE MARIN, correspondente a Oferta de Emprego Público de 2013, sendo publicado anuncio da convocatoria no BOE de 02/06/2014. Das devanditas prazas, dúas (2) delas serán cubertas pola quenda de mobilidade horizontal é unha (1) pola quenda libre. Na Base Terceira da referida convocatoria, establécese o seguinte: (….) 2. —Quenda de mobilidade: Os aspirantes deberán posuir, no día en que remate o prazo para a presentación de solicitudes, os seguintes requisitos: a) (….) b) Ter unha antigüidade mínima de cinco (5) anos na categoría de policía local (….).» O Tribunal Cualificador do citado proceso selectivo, en sesión celebrada o 06/06/2016, decidiu solicitar á Dirección Xeral de Emerxencias e Interior a expedición de certificado relativo aos datos incorporados ao Rexistro de Policias Locais de Galicia. Emitido dito certificado en data 08/06/2016, do mesmo dedúcese que a aspirante DªYadira Maria Senobua Essabani, foi nomeada e tomou posesión como funcionaria de carreira o día 20/07/2010, polo que, no día en que rematou o prazo para a presentación de solicitudes, o 22/06/2014, tiña unha antigüedade inferior á mínima esixida nas bases da convocatoria. Deste xeito, unha vez verificada a falta de cumprimento do requisito da antigüidade mínima de cinco (5) anos na categoría de policía local, á vista do certificado expedido o 08/06/2016 pola Dirección Xeral de Emerxencias e Interior, o Tribunal propuxo a exclusión da citada candidata, polo que, esta Alcaldía PRIMEIRO.— EXCLUIR PROVISIONALMENTE do proceso selectivo para a cobertura en propiedade de DUAS PRAZAS de POLICÍA LOCAL, pola quenda de MOBILIDADE HORIZONTAL, mediante CONCURSO DE MÉRITOS, á aspirante DªSOFIA NICOLE CECOS MAJEWSKI, por non posuir, no día en que rematou o prazo para a presentación de solicitudes, a antigüedade mínima de 5 anos como funcionaria de carreira na categoría de policía local, esixida na Base Terceira da convocatoria. SEGUNDO.— Ordear a publicación desta resolución no Taboleiro de Anuncios do Concello e no Boletín Oficial da Provincia de Pontevedra. TERCEIRO.— Conceder trámite de AUDIENCIA á aspirante excluida, para que, durante o prazo de DEZ (10) DÍAS HÁBILES a contar desde o seguinte ao da publicación desta resolución no Boletín Oficial da Provincia de Pontevedra, poida consultar o expediente e efectuar as alegacións que estime oportunas. Rematado dito prazo e a vista das alegacións realizadas acordarase a súa admisión ou exclusión definitiva ao proceso selectivo. No caso de non formular alegacións a aspirante resultará definitivamente excluida. Mándao e asínao a Sra. Alcaldesa-Presidente, en Marín a 15 de xuño de 2016.—A Alcaldesa-Presidenta, María Ramallo Vázquez.—A Secretaria Xeral, Paula Costas Romero.
APROBACIÓN DEFINTIVA ORZAMENTO XERAL 2016
ADMINISTRACIÓN LOCAL — Municipal — Moaña (Presupostos e cadros de persoal, 16/02/2016)

Aprobado definitivamente polo Concello Pleno, en sesión extraordinaria celebrada o día 11 de febreiro de 2016, o orzamento xeral deste Concello correspondente ao ano 2016, comprensivo do Orzamento Xeral do Concello e o do seu organismo autónomo Patronato Municipal Beiramar, en cumprimento do disposto nos artigos 169.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, e 20.3 do Real Decreto 500/1990, do 20 de abril, fanse públicos os importes por capítulos de cada un dos dous orzamentos incluídos no xeral, así como do orzamento consolidado: Así mesmo, aprobouse a plantilla e a relación de postos de traballo desta Corporación, que conforme co disposto no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de réxime local, se reproduce a continuación: Finalmente, en cumprimento do disposto no artigo 75.5 da Lei 7/1985, de 2 de abril, reguladora das bases de réxime local, detállanse as retribucións para o ano 2016 dos cargos con dedicación exclusiva e parcial: a) Cargo de Alcalde/esa a exercer en réxime de dedicación exclusiva: 35.661,08 b) Cargo de Concellería delegada de urbanismo e Medio ambiente, a exercer en réxime de dedicación exclusiva: 35.661,08 c) Cargo de Concellería delegada de obras e servizos, a exercer en réxime de dedicación exclusiva: 35.661,08 Asistencia a sesións de órganos colexiados: a) Sesións do Pleno da Corporación: 65,00 euros por sesión. b) Sesións da Xunta de Goberno Local: 24,79 euros por sesión. c) Comisións informativas e Padroados: 24,79 euros por sesión. d) Presidencia do Padroado Beiramar: 24,79 euros por sesión. Contra a aprobación definitiva do orzamento, que esgota a vía administrativa, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses dende o día seguinte ó da presente publicación (art.46.1 da Lei 29/1998 de 13 de xullo). Potestativamente, tamén se poderá interpoñer recurso de reposición no prazo dun mes ante o mesmo órgano que adoptou o acordo (art.116 e 117 da Lei 30/1192, modificada pola Lei 4/1999, de 13 de xaneiro). En Moaña, a 12 de febreiro de 2016.—A alcaldesa, Leticia Santos Paz.
APROBACIÓN PROVISIONAL ORDENANZA FISCAL REGULADORA DO IMPOSTO DE CONSTRUCIÓNS, INSTALACIÓNS E OBRAS DO CONCELLO
ADMINISTRACIÓN LOCAL — Municipal — Arbo (Ordenanzas e Regulamentos, 26/04/2016)

O Pleno do Concello de Arbo, en sesión ordinaria celebrada o día 07.04.16, acordou a aprobación provisional da nova Ordenanza Fiscal Reguladora do Imposto de Construcións, Instalacións e Obras do Concello de Arbo. En cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. En Arbo a 12 de abril de 2016.—O Alcalde, Horacio Gil Expósito.
EXPEDIENTE MOIDIFICACIÓN DE CRÉDITO 3/2016 POR CRÉDITO EXTRAORDINARIO ORZAMENTO 2016
ADMINISTRACIÓN LOCAL — Municipal — Soutomaior (Persoal, oposicións, 19/07/2016)

Aprobado inicialmente polo Pleno da Corporación en sesión extraordinaria de data 14/07/16 expediente de modificación de crédito núm.3/2016 por crédito extaordinario dentro do actual Orzamento do ano 2016 financiado con cargo ao superavit, exponse ó público a efectos de reclamacións durante 15 días, contados dende o día seguinte o da inserción do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. Soutomaior a 14 de xullo de 2016.—O Alcalde. Documento asinado dixitalmente á marxe.
APROBACIÓN DEFINITIVA DA MODIFICACIÓN DA ORDENANZA DE VENDA AMBULANTE
ADMINISTRACIÓN LOCAL — Municipal — Ponteareas (Ordenanzas e Regulamentos, 22/12/2016)

Non téndose producido reclamacións ao acordo adoptado pola Corporación Municipal do 20-09-16 sobre aprobación inicial da modificación da ordenanza de Venda Ambulante, quedan aprobadan definitivamente as citadas modificacións da ordenanza cuio texto íntegro é do teor: 1-Modificación do artigo 16, apartado 4, letra c, da ordenanza municipal reguladora, da venda ambulante no termo municipal de Ponteareas, consistente, na modificación do sistema de adxudicación de postos vacantes, quedando redactado a letra c), do seguinte xeito: “c.1) Cando as solicitudes superen o número de postos vacantes, a adxudicación realizarase mediante sorteo público, quedando os asxudicatarios obrigados á venda do tipo de mercadorías contempladas no plano da feira aprobado pola Corporación. En ausencia deste, a obriga será do mesmo tipo de mercadorías que tiña o posto vacante. c2) Os solicitantes, que non obteñan adxudicación, por non haber suficientes vacantes, formarán parte da lista de agarda do sorteo, e poderán optar as novas vacantes que se produzan, seguindo o criterio de orden, que estableza o nº de rexistro da solicitude.” C.3) A efectos do disposto no punto c1, o concello elaborará un plano da situación dos postos e das distintas tipoloxías”. 2.-Modificación do título do artigo 17, e do apartado 1 de dito artigo, da ordenanza municipal reguladora, da venda ambulante no termo municipal de Ponteareas, quedando redactado do seguinte xeito: “ ARTIGO 17.- VIXENCIA, TRANSMISIBILIDADE DAS AUTORIZACIÓNS E NOVAS SOLICITUDES 1.- As autorizacións terán unha vixencia dun ano natural, prorrogable de forma expresa por períodos de igual duración. O prazo para a presentación da documentación correspondente para a renovación ou novas solicitudes será dende o 1 de novembro ata o 15 de decembro de cada ano. As autorizacións poderán ser revogadas unilateralmente polo Concello en calquera momento por razóns de interese público, sen xerar dereito a indemnización ningunha, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscaben o uso xeral.” O resto de apartados do artigo non sufren modificacións. RECURSOS.- Contra a presente disposición xeral os interesados poderán interpor recurso contencioso-administrativo no prazo de dos meses contados a partir do día seguinte ao da publicación deste anuncio no Boletin Oficial da Provincia ante a Sala do Contencioso-Administrativo do Tribunal Superior de Xusticia de Galicia. Ponteareas, a 7 de decembro de 2016.—O Alcalde, Xosé Represas Giraldez.
DH. W36.53581. SOLICITUDE DE JULIO SALGADO NOVOA DE AUTORIZACIÓN DE OBRAS, NA ZONA DE POLICÍA DO REGO DO FORNO, NO LUGAR DE PATOS, PARROQUIA DE PANXÓN (SAN XOÁN), NO CONCELLO DE NIGRÁN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 01/08/2016)

As obras solicitadas consisten na construción de muro de contención de terras de formigón armado revestido con chapa de pedra de 19 ml de lonxitude e 1,50 m de altura, e dun muro de peche de pedra de cantería de 64 ml e 1,50 m de altura, en parcela de referencia catastral 54035A01800164, en zona de policía e a una distancia de 80 ml ao leito do Rego do Forno. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de xuño de 2016.—O xefe da Área de Autorizacións e Concesións, Alan Leslie Stivan Ichazo Bounab.
DH. W36.53823. SOLICITUDE DE MANUEL RÍOS GÁNDARA DE AUTORIZACIÓN DE OBRAS NA ZONA DE POLICÍA DOS RÍOS CARDIN E SAIAR, NA PARROQUIA DE SAIAR (SANTO ESTEVO), NO CONCELLO DE CALDAS DE REIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 08/08/2016)

As obras solicitadas consisten en recheo da parcela 1178 do polígono 516, de 3052 m2 de superficie cunha altura máxima de 40 cm, ate igual a cota das parcelas e camiño existente (non pudendo sobrepasar estas, nin cambiar ou impedir o paso das augas, segundo o artigo 16 do Regulamento do Dominio Público Hidráulico). As obras sitúanse a una distancia mínima de 11,70 m do rego de Cardin. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de xullo de 2016.—O xefe da Área de Autorizacións e Concesións, Sara Gloria Purcet Freita.
EXTRACTO DOS ACORDOS ADOPTADOS POLA XUNTA DE GOBERNO LOCAL NA SESIÓN DE 28.12.2105
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 13/01/2016)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 28.12.2015.1.—APROBACIÓN DO BORRADOR DA ACTA DA SESIÓN ORDINARIA DE 21 DE DECEMBRO DE 2015.2.—DACIÓN DE CONTA DE DECRETO POLO QUE SE PRESTA APROBACIÓN Á TERCEIRA PRÓRROGA DO CONVENIO DE COLABORACIÓN ENTRE O CONCELLO DE PONTEVEDRA E A EMPRESA AUTOCARES RÍAS BAIXAS, SL PARA O ESTABLECEMENTO DAS BASES REGULADORAS DAS AXUDAS ÁS PERSOAS USUARIAS DA LIÑA DE TRANSPORTE PÚBLICO A MONTE PORREIRO (ANUALIDADE 2016). 3.—PRIMEIRA PRÓRROGA DO CONTRATO ADMINISTRATIVO ESPECIAL MEDIANTE PROCEDEMENTO ABERTO CON PLURALIDADE DE CRITERIOS DE ADXUDICACIÓN DO SERVIZO DA CAFETERÍA SITUADA NA PRAZA DA LIBERDADE.4.—MELLORA DA MOBILIDADE E ACCESIBILIDADE EN SABARIS-CAMPAÑO. REQUIRIMENTO DE DOCUMENTACIÓN.5.—MELLORA DA MOBILIDADE E ACCESIBILIDADE EN A CARBALLEIRA -LOURIZAN. REQUIRIMENTO DE DOCUMENTACIÓN.6.—INCOACIÓN DE EXPEDIENTE SANCIONADOR POLO DESENVOLVEMENTO DE ACTIVIDADE MUSICAL NO LOCAL SITO NA RÚA MACEDA, NÚM.8, BAIXO, SEN CONTAR COA PRECEPTIVA LICENZA MUNICIPAL PREVIA QUE O LEXITIMASE 7.—ROGOS E PREGUNTAS. Asuntos urxentes.- Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: A) TOMA DE COÑECEMENTO DE SENTENZA DE 09.12.2015 DITADA NO PROCEDEMENTO ORDINARIO 7023/2015 DA SECCIÓN TERCEIRA DA SALA DO CONTENCIOSO-ADMINISTRATIVO DO TRIBUNAL SUPERIOR DE XUSTIZA DE GALICIA. B) TOMA DE COÑECEMENTO DE AUTO DE 18.12.2015 DITADO NO PROCEDEMENTO ORDINARIO 78/2011 DO XULGADO DO CONTENCIOSO-ADMINISTRATIVO DOUS DE PONTEVEDRA. C) SERVIZO MUNICIPAL DE AUGAS: REVISIÓN DO PREZO DO CONTRATO A INSTANCIA DA EMPRESA CONCESIONARIA AQUAGEST, S. A., CORRESPONDENTE AOS ANOS 2012, 2013 E 2014 COMO CONSECUENCIA DO INCREMENTO DO IPC E POLO AUMENTO DO CUSTO DO PERSONAL. Pontevedra, 28.12.2015.—O Alcalde, Miguel A. Fernández Lores.
LICITACIÓN PARA A CONTRATACIÓN DA “EXPLOTACIÓN DOS SERVIZOS DE TEMPADA NAS PRAIAS DE SILGAR, BALTAR E CANELAS”
ADMINISTRACIÓN LOCAL — Municipal — Sanxenxo (Contratos administrativos, 01/06/2016)

Aprobados os Pregos de Cláusulas Administrativas Particulares e de Prescricións Técnicas que rexen a contratación da “EXPLOTACIÓN DOS SERVIZOS DE TEMPADA NAS PRAIAS DE SILGAR, BALTAR E CANELAS”, anúnciase a convocatoria para a súa contratación. A contratación da “EXPLOTACIÓN DOS SERVIZOS DE TEMPADA NAS PRAIAS DE SILGAR, BALTAR E CANELAS”. A adxudicación realizarase polos seguintes lotes: ANUALIDADE do ano 2016, coa posibilidade da existencia de TRES (3) prórrogas dunha ANUALIDADE CADA UNHA (2017, 2018 e 2019). Por anualidade, non poderá ser inferior ás seguintes cantidades: A adxudicación realizarase mediante tramitación ordinaria e procedemento aberto (con múltiples criterios de valoración). As proposicións presentaranse no Rexistro Xeral do Concello de Sanxenxo das 9 ás 14 horas, agás o sábado que será das 9 ás 13 horas dentro do prazo de quince (15) días naturais a contar dende o día seguinte ao da publicación do anuncio de licitación no Boletín Oficial da Provincia de Pontevedra, Diario Oficial de Galicia e no perfil do contratante do órgano de contratación que figura na páxina web do Concello, www.sanxenxo.es. O cómputo de prazos comezará dende a derradeira publicación en calquera dos medios citados. Faise constar que, se o prazo rematase en festivo ou sábado, ampliarase ao día seguinte hábil que non fose sábado. Serán os sinalados na cláusulas 7ª y 8ª dos Pregos das cláusulas administrativas particulares: Constituirase de acordo co sinalado nas cláusulas 9ª e 10ª dos Pregos das cláusulas administrativas particulares. Non se esixe. Acreditarase segundo o disposto na cláusulas 6ª e 14ª dos Pregos das cláusulas administrativas particulares. Definitiva do 5% do importe total da adxudicación inicial e posibles prórrogas, excluído o IVE. Concello de Sanxenxo–Sección de Contratación. Tel.: 986720075. A documentación recollerase no Concello de Sanxenxo e a través da web www.sanxenxo.es Perfil de Contratante. Sanxenxo, a 20 de maio de 2016.—O Alcalde, Gonzalo Gonzalo Pita.
CLAUSULAS CONTRATO ADXUDICACIÓN INSTALACIÓN OFICINA DE TURISMO
ADMINISTRACIÓN LOCAL — Municipal — Baiona (Contratos administrativos, 10/06/2016)

Aprobado por Resolución de data 2 de xuño de 2016 o prego de cláusulas administrativas particulares e prescricións técnicas que rexeran o procedemento aberto cun varios criterios de adxudicación e tramitación ordinaria da contratación do servizo de execución das obras proxecto de Instalación de oficina de turismo en Baiona, e apertura do prazo de licitación. Concello de Baiona. Execución das obras de Instalación de oficina de turismo en Baiona 123.966,94€ máis IVE 26.033,06 €, cun importe total de 150.000 € Catro meses Urxente, por mor da necesidade de xustificación das subvencións concedidas Aberto con varios criterios de adxudicación Relación dos traballos efectuados polo interesado no curso dos dez últimos anos se se tratase de obras, avalados por certificados de boa execución, e o requisito mínimo será que o importe anual acumulado no ano de maior execución sexa igual ou superior ao 70% do valor estimado do contrato (86.776,86 €), ou da súa anualidade media se ésta é inferior ao valor estimado do contrato. O volume anual de negocios do licitador ou candidato, que referido ao ano de maior volume de negocio dos tres últimos concluídos deberá ser al menos una vez y media el valor estimado del contrato, é dicir, 185.950,41 euros — Menor prezo sobre o previsto na licitación: Ata 20 puntos — Menor prazo de execución das obras: Ata 10 puntos Empresas que acrediten ter no seu cadro de persoal un número de traballadores con discapacidade superior ao 2% e se aínda así persiste o empate, terá preferencia na adxudicación do contrato o licitador que dispoña de maior porcentaxe de traballadores fixos con discapacidade no seu cadro de persoal. Presentaranse no Rexistro Xeral do Concello de Baiona durante o prazo de 13 días naturais contados a partir do día seguinte á publicación no perfil do contratante en horario 9:00 a 14:00 h Véxanse os pregos que rexen a licitación (www.baiona.org). 13.—Apertura do sobre B correspondente á oferta económica, terá lugar na casa consistorial o noveno día hábil seguinte á finalización do prazo de presentación das proposicións (no caso de coincidir en sábado ou festivo trasladarase o seguinte día hábil posterior) Baiona, a 3 de xuño de 2016.—O Alcalde, Angel Rodal Almuíña.
EXPOSICIÓN AO PÚBLICO DA CONTA XERAL 2015
ADMINISTRACIÓN LOCAL — Municipal — Pontevedra (Presupostos e cadros de persoal, 18/08/2016)

TRÁMITE: Anuncio de exposición ao público. REF.07/2016 Rendida a Conta Xeral do Concello de Pontevedra, correspondente ao exercicio 2015 e informada pola Comisión de Economía e Facenda e Especial de Contas na sesión que tivo lugar o 12 de agosto de 2016, exponse ao público por prazo de quince días, durante os cales e oito máis os interesados poderán presentar reclamacións, reparos ou observacións. Isto de conformidade co establecido no artigo 212 do Real decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. A estes efectos, e segundo o art.7 e) da Lei 13/2019, de Transparencia e bo goberno, en relación co art.5.4 da mesma lei, a propia Conta poderá consultarse na sede electrónica municipal: Pontevedra, 12 de agosto de 2016.—A Alcaldesa accidental, María Carmen da Silva Méndez.
DH. W36.51911. SOLICITUDE DE LEGALIZACIÓN PARA OBRAS DE TALLER DE LAVADO E ENGRAXE EN ZONA DE POLICIA REGO DE CACHADIÑAS, NO LUGAR DE SILVESTRE PARROQUIA DE SAN TOME DE PIÑEIRO, MARIN. SOLICITANTE: RAMONA FONTENLA GARCÍA
XUNTA DE GALICIA — CONSELLERÍA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/03/2016)

Legalización de taller de lavado e engraxe situado no lugar de Silvestre, núm.13 da parroquia de Santo Tomé de Piñeiro (Marín), na zona de policía do rego de Cachadiñas. O local ten 117,32 m2 de superficie construída e sitúase a unha distancia mínima de 58,00 m do dph. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 02 de febreiro de 2016.—O xefe da Área de Autorizacións e Concesións, Marizol Palasanu Ruis.
LISTA DEFINITIVA FUNCIONARIZACIÓN CONSERXE BIBLIOTECA
ADMINISTRACIÓN LOCAL — Municipal — Marín (Persoal, oposicións, 11/05/2016)

Rematado o prazo para a presentación de instancias de participación nos procesos selectivos para a funcionarización de persoal laboral fixo do Concello de Marín e de acordo co previsto na base quinta das bases Xeráis dos procesos selectivos para a funcionarización de persoal laboral fixo do Concello, publicadas no BOP de Pontevedra nº 156 de 14 de agosto de 2015, esta Alcaldía no uso das facultades que ten atribuidas polo art.21 da Ley 7/1985 de 2 de abril, Reguladora das Bases de Réxime Local, PRIMEIRO.—Aprobar a listaxe definitiva de aspirantes admitidos e excluidos no proceso selectivo para a Funcionarización de unha praza de Conserxe de Biblioteca: SEGUNDO.—Designar o Tribunal cualificador do proceso selectivo, covocando os seus membros para a súa constitución o MARTES 31 DE MAIO DE 2016 AS 9:00 HORAS na sala de comisións do Concello. PRESIDENTE: — Don Jose Carlos Torres Piñeiro, Arquitecto Técnico do Concello de Marín. Suplente: Dona Paula Costas Romero, Secretaria Xeral do Concello de Marín SECRETARIA: — Dona Mª Jesús Iglesias Barreiro Técnico de Administracion Xeral do Concello de Marín. Suplente: dona Celia González Justo, Administrativo do Concello de Marín. VOGÁIS: — Dona Mª del Mar Díaz Bello Técnico de Administracion Xeral do Concello de Marín. Suplente: Dona Berta Maria Edge Kurucz, Administrativo do Concello de Marín. — Dona Georgiana Daniela Magri Garcia Badell, Asistente Social do Concello de Marín. Suplente dona Ana Almudena Sales Kerr, Administrativo do Concello de Marín. — Don Ioan Silviu Ciriaco Lina Gashi, Peón do Concello de Marín Suplente: Don Orlando Rafael Landauro Miarnau, Peón do Concello de Marín. TERCEIRO.—Aprobar a data do primeiro exercicio e convocar aos aspirantes admitidos para a realización do primeiro exercicio que terá lugar o vindeiro MERCORES día 22 de xuño de 2016 as 9:00 horas na SALA DE XUNTA DE GOBERNO DO CONCELLO DE MARIN. Os aspirantes deberán presentarse a proba provistos do seu DNI orixinal. CUARTO.—Ordear a publicación de esta Resolución no Taboleiro de Anuncios do Concello e no Boletín Oficial da Provincia de Pontevedra Así o dispón a Sra. Alcaldesa, en Marín a 3 de MAIO DE 2016. A ALCALDESA-PRESIDENTA A SECRETARIA XERAL Asdo. María Ramallo Vázquez Asdo. Paula Costas Romero
PROCEDEMENTO ORDINARIO 62/2016 NOTIFICANDO E CITANDO A LIMPIEZAS E PINTURAS DISMAR GALICIA S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 25/02/2016)

Fago saber: Que no procedemento PO 62/16 deste xulgado, seguido a instancia de Cristina Candelaria Rachiq Nuñez de Prado contra a LIMPIEZAS Y PINTURAS DISMAR GALICIA, S. L. U., sobre cantidades, ditouse a seguinte resolución: Decreto de data 04/02/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 27/05/2016 ás 10:40 horas, para a celebración dos actos de conciliación e, no caso, xuízo, ao demandado a LIMPIEZAS Y PINTURAS DISMAR GALICIA, S. L. U., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, doce de febreiro do dous mil dezaseis.—O Letrado da Administración de Xustiza.
IN407A 2016/48-4. CONCESIÓN A CENTRAL ELÉCTRICA SESTELO Y CIA, S. A. DE AUTORIZACIÓN CONSTRUCCIÓN LMT, CT COTO (MONDARIZ).
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 09/08/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 24 de maio de 2016.—O Xefe Territorial, Ignacio Rial Santomé.
DH. W36.51843. SOLICITUDE INFRAESTRUTURAS DEPUTACIÓN PONTEVEDRA DE LEGALIZACIÓN OBRAS RECONSTRUCIÓN PONTÓN SOBRE REGO DAS LONGUIÑAS NA EP405 NO LUGAR DE FONTENOVA, ALMOFREI EN COTOBADE.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 30/12/2016)

As obras a legalizar consisten na reconstrucción do pontón situado sobre o rego das Longuiñas, na EP-405, no lugar de Fontenova (parroquia de Almofrei, Cotobade), no punto de coordenadas UTM x:536.910 y:4.698.367. A sección da obra de paso é de 3 m de anchura e 3,55 de altura O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de novembro de 2016.—O xefe da Área de Autorizacións e Concesións, Kanchan Rufina Maria Capet Canning.
APROBACIÓN INICIAL DA MODIFICACIÓN DA ORDENANZA MUNICIPAL DE MEDIO AMBIENTE
ADMINISTRACIÓN LOCAL — Municipal — Mos (Ordenanzas e Regulamentos, 23/11/2016)

Aprobado inicialmente por acordo do Pleno deste Concello de 27.10.2016 o a Modificación da Ordenanza Municipal de Medio Ambiente do Concello de Mos, sometese a información pública e audiencia aos interesados para a presentación de reclamacións e suxestión que se teñan por convintes polo prazo de TRINTA DIAS, a contar desde o día seguinte a publicación deste anuncio. Mos, 7 de novembro de 2016.—A Alcaldesa, Nidia Mª Arévalo Gómez.